American Inks Coatings Nazdar Sensient Imaging Technologies Toyo Ink America, LLC Ink Systems,8200;Inc. View Current Issue »
Epple Druckfarben AG Zeller+Gmelin GmbH Tokyo Printing Ink Mfg. Co., Ltd. SICPA Holding SA TK Toka Co. Ltd. View Current Issue » Hermanstad uitreik – Skuilkrans
Ek wil graag ‘n kykie gee in die lewe van die inwoners van oor die afgelope 7 weke:
Hulle water word afgesny omdat hulle nie kon betaal nie – ons gryp in en betaal die R2 200,00.
Die elektriese verdelerbord by Linda se huis (waar ongeveer 8 huisloses gehuisves word) begin rook en die kabels brand uit met die gevolg dat hulle sonder krag is. Hulle skakel die munisipaliteit wat die krag by die paal kom afsny en hulle meedeel dat die ander herstelwerk hul eie verantwoordelikheid is. Hulle gaan spreek die munisipaliteit om vir hulp te vra maar word afgewys. Hulle kontak my om te hoor of ek weet van iemand wat hulle nie te veel sal vra nie. Ek kon nie help nie en noodgedwonge kry hulle iemnand wat hulle R1 800 vra waarvan hulle net R1080 bymekaar kon skraap. ‘n Gemeentelid staan in vir die balans.
Die volgende nag word die kragkabels in hul straat gesteel en hulle is ‘n verdere 2 dae sonder krag.
Linda vra my toe om asb. te help met kwotasies vir versekering want sy is bang dat sy gebeurlikheidskade kan kry. Die volgende dag bars hul geyser!
Hulle skakel my, en vir die eerste keer in al die jare wat ek met hulle kontak het, vra hulle hulp. Toe ek ds. Arno nader vir hulp, sê hy ek moet dadelik kwotasies kry en dat die kerk ons sal help want ‘n gemeentelid het pas ‘n bedrag vir “noodgevalle” geskenk!
In hierdie tyd kry hulle toe ook hul jaarlikse ouditeursrekening van R3 600,00 wat steeds onbetaald is.
Die hartseerste gebeurtenis het egter pas afgespeel met die afsterwe van die 7 jarige CJ Kruger op Dinsdag 19 Julie om 11:40, hy het aan leukemie gely. Almal by die sentrum is erg geskok en sy ouers is verslae, veral omdat hy so goed op behandeling reageer het. CJ was in Graad 1 en ons het hom aan die begin van die jaar volledig toegerus met ‘n nuwe skooltas en al sy skoolbehoeftes. Hy het goed presteer en was baie trots op al die medaljes wat hy gewen het. Bid asb. vir hierdie familie.
Soos u kan sien is ons gemeente baie nou betrokke by die lief en leed van hierdie ongeveer 30 huislose mense. Ek wil u graag bedank vir u daarwees en deelwees. Jesus is so naby as wat ons Hom toelaat om te wees en ek kry hoendervleis wanneer ek sy hand aan die werk sien. My gebed is dat almal van ons sensitief sal wees vir sy stem in ons harte en dat ons ook daarop sal reageer – dit is wanneer ons hoendervleisoplossings sien! Baie dankie weer eens vir diegene wat na Sy stem geluister het – u het ‘n groot verskil gemaak. Almal se gebede word ook op prys gestel.
Thea Jacobs (012 803 0922 / 083 416 2566)